पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। मम्मी मैंने जहर खा लिया, पेपर लेकर आओ। मुझे उस पर कुछ लिखना है, नहीं तो बाद में परेशानी होगी। बजाज नगर में रहने वाले एक युवक ने मरने से पहले अपनी मां से पेपर और पेन मांगा और सुसाइड नोट लिखकर मौत को गले लगा लिया।
बजाज नगर पुलिस ने बताया कि मुरादपुर, झूंझुनू निवासी सुनील कुमार यहां बजाज नगर में किराए के मकान में रहता था। वह यहां टोंक रोड पर विपुल मोटर्स में गाडिय़ां सुधारने का काम करता था। सुनील दो दिन पहले ही अपनी मां को गांव से जयपुर लेकर आया था। सोमवार सुबह करीब नौ वह ऑफिस जाने की कहकर घर से निकला था। 11 बजे वापस घर लौटाकर अपनी मम्मी से जहर खाने की बात कही। इस दौरान सुनील ने अपनी मां से पेपर मांगा और कहा कि मां मुझे कुछ लिखना है। नहीं तो बाद में तुझे पुलिस वाले परेशान करेंगे। उसने सुसाइड नोट में लिखा कि उसकी मौत का जिम्मेदार कोई नहीं है।
इसके बाद सुनील की मां प्रभाती देवी पड़ोसी के साथ बाइक से विपुल मोटर्स से कर्मचारियों को बुलाकर लाई। कर्मचारियों ने उसे एसएमएस अस्पताल पहुंचाया, जहां उपचार के दौरान उसकी मौत हो गई। पुलिस ने शव का पोस्टमार्टम करवाकर परिजनों को सौंप दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn